На основу члана 63. став 1. тачка 9. Статута општине Беочин ( „ Службени лист општине Беочин“ бр. 7/11- пречишћен текст, 11/12, 8/15 и 3/19) и члана 21. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Беочин бр. 01-110-7/2019 од 06. 03.2019. године, Закључком општинског већа број и Одлуке о буџету Општине Беочин за 2023. годину ( Службени лист општине Беочин 16/2022) , Председник општине Беочин дана 10.3.2023. расписује

# **ЈАВНИ КОНКУРС**

**ЗА ФИНАНСИРАЊЕ И СУФИНАНСИРАЊЕ ГОДИШЊИХ ПРОГРАМА ИЗ ОБЛАСТИ СПОРТА У ОПШТИНИ БЕОЧИН ЗА 2023. ГОДИНУ**

1. **Предмет конкурса**

Предмет Конкурса представља расподелу средстава опредељених Одлуком о буџету општине Беочин за 2023.годину ( „ Службени лист општине Беочин бр.16/2022), **у оквиру раздела 5.- Општинска управа, Програм 1301- Развој спорта и омладине, Програмска активност 0001- Подршка локалним спортским удружењима и спортистима, Функција 810-Услуге и рекреација спорта, Економска класификација 481000- Дотације невладиним организацијама у износу од 14.000.000,00 динара.**

Председник општине Беочин позива све заинтересоване спортске организације, да са својим програмима рада конкуришу за финансирање и суфинансирање својих активности из области спорта, у следећим сегментима:

# А) Годишњи програми спортских организација са територије општине Беочин Б) Годишњи Програм Спортског савеза општине Беочин

1. **Циљеви конкурса:**

**-** Стварање услова за повећавање учешћа грађана у спортским програмима кроз систематско вежбање

* Подизање квалитета у области свих сегмената спорта
* Здравствена превенција грађана кроз бављење рекреативним спортом
* Унапређивање и омасовљавање спорта у школама
* Унапређивање стручног рада у спорту путем едукација тренера за стручно- педагошки рад, препознавање талената, праћење стања тренираности и друго
* Промовисање спорта као сегмент здравог животног стила
* Социјална интеграција особа с посебним потребама кроз спортске активности

1. **Предмет финансирања и суфинансирања**

Предмет финансирања и суфинансирања у 2023. години ће бити активности спортских организација и спортског савеза садржаних у обрасцима 1 и 2 који су у прилогу овог јавног конкурса

1. **Општи услови конкурса**

А) Да спортске организације имају својство правног лица са седиштем на територији општине Беочин.

Б) Да тренажни процес и стручни рад спортске организације спроводе на територији општине Беочин.

1. **Посебни услови конкурса:**
   * да спотске организације имају уредну и доступну документацију;
   * буде регистрован у складу са Законом;
   * буде уписан у националну евиденцију у складу са Законом;
   * искључиво или претежно послује на недобитној основи, ако Законом није другачије одређено;
   * има седиште на територији општине Беочин, ако Законом или овим Правилником није другачије утврђено;
   * је директно одговаран за припрему и извођење програма;
   * је претходно обављао делатност најмање годину дана;
   * испуњава у складу са Законом, прописане услове за обављање спортских активности и делатности;
   * је са успехом реализовао одобрени програм, уколико је био носилац програма ранијих година;
   * располаже капацитетима за реализацију програма;
   * буде члан одговарајућег надлежног националног гранског спортског савеза и члан Спортског савеза општине Беочин;
   * Спортски савез мора бити редован члан Спортског савеза Србије и Војводине;
   * да је спортска организација оправдала средства из претходне године;

# Спортски савез као подносилац свој Годишњи програм утврђује Одлуком Управног одбора и доставља је са предлогом Годишњег програма носилаца Програма.

Носилац програма не може да:

1. буде у поступку ликвидације, стечаја и под привременом забраном обављања делатности;
2. има блокаду пословног рачуна у тренутку закључења уговора о реализацији програма и пребацивање ( уплате) буџетских средстава на пословни рачун, пореске дугове или дугове према организацијама социјалног осигурања;
3. буде у последње две године правоснажном одлуком кажњен за прекршај или привредни преступ у вези са својим финансијским пословањем, коришћење имовине, раду са децом, и спречавањем негативних појава у спорту

Начин располагања средствима из буџета Општине и друге обавезе спортских организација дефинишу се решењем Општинског већа.

Корисник средстава је дужан, да на прописаном обрасцу достави извештај са пратећом документацијом о утрошку додељених средстава.

Ненаменско трошење средстава из претходног става од стране спортских организација, повлачи за собом обавезу враћана средстава у буџет општине Беочин.

Међусобна права и обавезе између спортске организације чији је програм утврђен програмом суфинансирања програмских активности из области спорта и општине Беочин, ближе ће се уредити уговором о додели средстава.

1. **Конкурсна документација:**

Спортске организације и савези из области спорта треба да доставе Програм рада са финансијском планом за 2023. годину;

# - на Обрасцу 1 Предлог годишњег програма организација у области спорта којима се задовољавају потребе и интереси грађана у области спорта за 2023. годину са пратећом

документацијом, а посебно назначити трошкове котизације, лекарских прегледа, службених лица као и остале трошкове везане за такмичења (у потпуности попуњен образац у једном примерку у писаној форми и на УСБ-у).

– Упитник за категоризацију спортских организација са приложеном документацијом о

постигнутим резултатима у протеклој такмичарској 2021/2022 сезони, или

документацију о постигнутим резултатима до 31.12.2022.године ако се ради o

појединачном спорту.

– Списак регистрованих спортиста до 13 година на дан 31.12.2022.године који су

наступали у 2022.години, списак нерегистрованих спортиста до 13 година, списак

регистрованих спортиста преко 13 година на дан 31.12.2022..године који су наступали

у 2022.години, списак нерегистрованих спортиста преко 13 година.

# Спискови спортиста садрже: Презиме и име, годину рођења и место становања;

- Изјава да не постоји препрека из члана 118. став 5. и члана 133. став 5. Закона о

спорту.

# - Пропратно писмо.

Спортске организације (носиоци програма) које испуњавају услове сходно члану 41., 42., и 43., Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Беочин подносе образац број 2 Предлог годишњег програма којим се остварују потребе и интереси грађана у области спорта кроз изградњу опремање и одржавање спортских објеката са пратећом документацијом ( у потпуности попуњен образац у једном примерку у писаној форми на усб-у).

1. **Рок**

Рок за предају конкурсне документације за финансирање и суфинансирање програмских активности из области спорта у општини Беочин за 2023. годину је од 11.3.2023. године до 27.3.2023. године, до 15 часова, пријаве пристигле након тога неће се узети у разматрање.

Јавни конкурс биће објављен на званичној интернет презентацији општине Беочин [www.beocin.rs](http://www.beocin.rs/).

Koнкурсну документацију је могуће преузети у просторијама писарнице Општинске управе Беочин или на званичној интернет презентацији општине Беочин [www.beocin.rs](http://www.beocin.rs/).

Пријаве на јавни конкурс са потребном документацијом се предају у канцеларији Спортског савеза општине Беочин или се достављају на адресу Спортски савез општине Беочин, ул. Беочински трг број 1, Беочин 21300.

1. **Додатне информације**

Све додатне информације у вези са овим конкурсом могу се добити сваког радног дана од 8 до 14 часова у просторијама Општинског већа на телефон 021/870-260 локал 121 - члан Општинског већа задужен за спорт Милан Зорић и канцеларији Спортског савеза општине Беочин на телефон 063/594-404, контакт особа генерални секретар Весна Ижак.

# ПРЕДСЕДНИК ОПШТИНЕ

Број: 01-401-64/23 **ПРЕДСЕДНИК ОПШТИНЕ**

Дана: 10.3.2023. године Биљана Јанковић

БЕОЧИН